NGC 6992

NGC 6992 je emisná hmlovina v súhvezdí Labuť, ktorú objavil britsko-nemecký astronóm William Herschel 5. septembra 1784. Je to zvyšok supernovy (presnejšie jeho východná časť), ktorá tvorí komplex hmlovín zvaný Riasová hmlovina. Nachádza sa juhjuhovýchodne od hviezdy epsilon Cygni a oblúk so susednou hmlovinou NGC 6995 dosahuje veľkosť jeden uhlový stupeň. Viditeľná je už vo väčšom triédri, väčšie ďalekohľady pochopiteľne ukážu viac podrobností. Spolu s NGC 6995 sa táto časť Riasovej hmloviny nazýva tiež  Vláknitá hmlovina.

Pozri aj 
 Zoznam NGC objektov

Súhvezdie Labuť
6992
Astronomické objekty objavené v roku 1784